JohanHeinsen/ENO huggingface dataset:
Aalborg Stiftstidende, 1845-07-31
Hovedgaarden Dronningborg, stilles til en eneste offentlig Auction Tirsdagen den 19de August førstkommende, Klokken 11 Formiddag, for absolut at bortsælges, om nogenlunde antageligt Bud skeer. - Auctionen holdes paa Gaarden. Gaarden er beliggende i en smuk Egn, circa 1/2 Miil fra Randers. Vaaningshuset bestaaer af 3 grundmurede Fløie, teglhængte; den midterste Deel af Hovedfløien er 2 Etager med herskabelige Værelser. Udhusene ere af Bindingsværk og straatækkede. Bygningerne ere i Brandkassen assurerede for 12,000 Rbd. Sølv. Gaardens Jorder udgjøre ialt circa 230 Tdr. Land, hvoraf circa 40 Tdr. Land Eng og 60 Tdr. Land Skov. Jorderne ere gode og have i flere Aar tildeels været bortleiede til Græsning. Engen afgiver aarlig circa 200 Læs Ho, og overflødigt Tørveskiær haves i Samme. Skoven, der meest bestaaer af Ege, er i meget god Stand og kan afgive en betydelig Indtægt. I Haugen er en betydelig Deel udmærkede Frugttræer, der tilligemed Jordfrugterne kan afgive et godt Udbytte, formedelst Nærheden af Randers. Gaardens Hartkorn efter den ældre Matricul er fri Hovedgaardstaxt 19 Tdr. 3/4 Album; efter den nu gjældende Matricul 23 Tdr. 1 Fdkr. 1/5 Alb. Til Gaarden hører Herlighedsretten til 200 Tdr. 1 Fdkr. 3/4 Alb. Hartkorn. Bøndergods, efter den ældre Matricul, hvoraf svares en aarlig Afgift. Conditionerne ville 14 Dage forinden Auctionen være til Eftersyn paa Gaarden, paa Herredscontoiret, samt hos Gjæstgiverne Larsen i Aarhuus og Ryde i Randers. Nørhald, Støvring og Galthen Herreders Contoir i Randers, den 17de Juli 1845. Leverkhuusen, const. Dette Nr. redigeret af J. Chr. Borch.
Aalborg Stiftstidende, 1845-08-02
Aalborg Stiftstidende. Adresse-Avis. Aar 1843. No 132. Løverdagen den 2den August. Denne Avis, som udgives af Jens Chr. Borch & Julie Ree og redigeres af Bernhard Roe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-08-02
Gudstjeneste. Ellevte Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst, Dr. Hald; i Frue Kirke Hs. H. Hr. Provst Hertel, som holder Afskeds prædiken. Til Aftensang i Budolphi Kirke en Candidat; Frue Kirke ingen Gudstjeneste. – J Nørretranders Kirke Kl. 1 Hs. H. Hr. Provst Hertel. – J Søndertranders Kirke Kl. 1 Hr. Pastor Bruun.
Aalborg Stiftstidende, 1845-08-02
Udlandet. Den 21de Juli skulde det spanske Hof begynde Reisen til Saragossa over Barcellona. – Jnfanten Enriquebliver hilset med Jubel af Folket; man betragtet ham allerede som Dronningens Gemaal. – En Overembedsmand i Ministeriet for det Jndre, Don Manuel Bertram de Lys, har taget sin Afsked paa Grund af den lovstridige Ordonnants, som unddrager Pressen fra Edsvorneretten.
Aalborg Stiftstidende, 1845-08-02
De sidste Efterretninger fra Kaukasus gaae til den 20de d. M. Endskjøndt Bjergfolkene daglig fornyede deres Jndfald og Angreb, saa havde Russerne siden det sidst omtalte Tab dog ikke foretaget nogen videre Expedition ind i Bjergegnene, og Rygterne om et stort Tog, som skulde være i Værk mod Schamyl, ere sandsynligviis kun udbredte i den Hensigt, at skrække de neutrale eller vaklende Stammer. Krigen bestaaer, som den nu føres, alene af en Række Tirailleurfægtninger, ved hvilke Krigslykken snart er paa denne snart paa hiin Side. Men altid ere Russerne de Tabende, fordi foruden Sværdet ogsaa det ondartede Klima og den slette Forpleining gjør lyst imellem deres Geledder. Schamyl skal i Daghestan befale over 15 til 20,000 Mand, medens de øvrige uafhængige Stammer føre Krigen paa egen Haand. Vist er det, at denne Høvding for nærværende Tid bestandig har en Hær af 8 til 10,000 Mand paa Benene, som i mindre Afdelinger og i forskjellige Retninger udføre deres Angreb paa den russiske Linie og paa de Stammer, der ere Russerne hengivne. Sandsynligviis vil han kun oppebie et gunstigt Øieblik eller en Blottelse af Fjenden, for at udføre noget Større. – J de Beretninger, som det russiske Ministerium faaer fra Kaukasus, fremstilles de russiske Tropper altid som seirende; de Commanderende hæve deres egne Bedrifter til Skyerne, medens de enten forbigaae eller saa meget som muligt forringe de af Fjenden tilkjæmpede Fordeele. Af disse Actstykker bliver der i Krigsministeriet forfattet bestemte Udtog til Offentliggjørelse, i hvilke Alt undgaaes, hvad der kunde kaste et ufordeelagtigt Lys paa Russernes Stilling. Saaledes erindrer man, at for nogle Aar siden, efterat man hele Sommeren blot havde læst om de russiske Vaabens hæderlige Seire, viiste talrige Stammers Frafald, Tabet af den halve Armee og flere betydelige Pladse, sig som Resultat af Felttoget. Disse Antydninger ville være tilstrækkelige til at charakterisere det sande Værd af de russiske Seirsberetninger, som Regjeringen igjen har begyndt at offentliggjøre.
Aalborg Stiftstidende, 1845-08-02
Breve fra Port-au-Prince bekræfte den allerede i amerikanske Beretninger indeholdte Efterretning om en imellem den havtiske Regjering og den franske Repræsentant indtraadt Spænding. De haytiske Autoriteter have taget den den franske Skibstation meddeelte Tilladelse til et Bageri og et Steenkullager ved Kysten tilbage.
Aalborg Stiftstidende, 1845-08-02
Hver Dag bringer Efterretninger fra Luzern om nye voldsomme Forholdsregler, og iblandt Landdagsgesandterne synes endelig den fornuftige Anskuelse at bryde frem, at forbundet maa standse dette Barbari. J Staden Luzern skal være indtraadt en formelig Terrorismus. Jngen Liberal vover sig meer ud paa Gaden; Mange ere flygtede til Zürich's Gebet, og man frygter det Yderste, naar de fanatiserede Bønder fra Hochdorf og Entlebuch besætte Byen, som det er blevet besluttet. Statholder Portmann erklærede i Stor raadet, at, hvis Regjeringen ikke snart begyndte med at lade halshugge, vilde han komme til at gjøre det med sine Entlebuchere.
Aalborg Stiftstidende, 1845-08-02
Astronomen har sin Plads i Galleriet, der gaaer ud fra Murene, og som ligeledes sættes i Bevægelse ved Maskineri. Alt gaaer let og jævnt, og desuagtet staaer den store Masse endog i stærk Blæst urokkelig som en Klippe. - Natten til den 5te Marts og i de følgende Nætter gjordes en Række af Jagttagelser, i Overværelse af Sir James South, Præsident for det astronomiske Societet i London. Denne Mand, der selv eier en høist udmærket Kikkert af Caucheir, hvis Objectivglas af 12 Tommer i Gjennemsnit alene har kostet 24,000 Fres, udtaler sig med Beundring over det nye Teleskops Virkninger. J adskillige offentlige Blade har man læst nogle Referater derover, der ere ganske forvanskede og meeningsløse. Stjernen Regulus saae man som et rundt Lys, der dog meere lignede det imellem 2de Kul spidser frembragte voltaiske Lys, end en Planetskive; de vanskeligste Dobbeltstjerner adskiltes, og endeel Taagepletter opløstes ved den enorme optiske Kraft for første Gang i Stjerner. Orions bekjendte Taageplet er endnu ikke blevet undersøgt; hvad man tidligere derom har seet anført, er ogsaa aldeles uden Mening. Om Maanen siger Sir South, at hvis man med de hidtil brugte Kikkerter har seet paa Maanen, saa seer man med det nye Teloskop ind i den. Man kan imødesee de interessanteste Opdagelser. – Herschels største Teloskop var 40 Fod lang, havde et Speil af 5 Fod, og veiede ialt 4000 Pd., hvoraf Speilet de 1,035 Pund.
Aalborg Stiftstidende, 1845-08-02
Fædrelandet. Kjøbenhavn, den 29de Juli. Man har i den senere Tid havt meget travet med Avancement i Armeen. Man har ladet ikke mindre end en Fæstnings-Commandant og tre Bataillons-Commandeurer gaae af, og man har naturligviis ikke været i Forlegenhed med at besætte deres Poster. Hvorvidt nu disse Forhaabninger ville gaae i Opfyldelse, maae vi lade være afgjort, men vi tvivle dog meget om, at en saa udstrakt Afgang vil finde Sted, om ikke af anden Grund, saa for Pensionernes Skyld. Efter hvad vi have hørt, turde der kun være Sandsynlighed for Afgangen af en Bataillonscommandeur og maaskee ogsaa for en Afgang i Majorsclassen. De Andres Afgang vil nok blive sat i Bero. At et livligt Avancement i en Armee, er en meget væsentlig betingelse for at vedligeholde en frisk Aand og Tjenesteiner, ere vi villige til at erkjende, men det ligger i Tingenes Natur, at Avancementet i enhver Armee paa Fredsfod maae gaae langsomt, og vi kunne ikke indrømme, at Avancementet i Armeen siden Reductionen 1842 egentlig kan kaldes slet, med Undtagelse maaskee af Cavalleriet. (O. Th. Av.)
Aalborg Stiftstidende, 1845-08-02
Vi have i denne Uge havt et Besøg af et Par Englændere, der vilde sondere Forholdene her med Hensyn til den sjællandske Jernbane, og de skulle have fundet sig meget fyldestgjorte ved Resultaterne. Populationen og Samfærdslen overtraf deres Forventning; det var en heldig Omstændighed, at deres Besøg netop traf ind ved Feriens Begyndelse, hvor Færdslen af Reisende paa Landeveien til Korfør er ganske ualmindelig stærk. Med Klampenborg Jernbanen lader det desværre, til ikke at ville gaae; den møder Hindringer; man nævner adskillige Grundeiere, der ikke skulle være at formaae til at afstaae de fornødne Grundstykker, men man tør vel haabe, at det vil lykkes Selskabet at faae disse Hindringer, overvundne. (S. Bl.)
Aalborg Stiftstidende, 1845-08-02
Tvende mod Brugen af de slesvigholsteenske Faner og Udstædelsen af slesvigholsteensk Borgerbreve i Apenrade – en Ulovlighed, der er foregaaet allerede i et længere Tidsrum - trufne Regjerings-Bestemmelser ville give et nyt Beviis paa, at det er Regjeringens faste Villie, at undertrykke ethvert slesvigholsteensk Overgreb, der fra den politiske Discussions Sphære gaaer over i den administrative Virkelighed.
Aalborg Stiftstidende, 1845-08-02
Postmesteren i Aarhuus, Kammerjunker v. Düring, har – efter ved Arv paa Hustrues Side at være kommen i Besiddelse af et Fideicommis, stort 60,000 Rbd., som i sin Tid substitueredes Baroniet Villestrup – erholdt Titel af Baron under det fremtidige Familienavn Düring-Rosen kranz.
Aalborg Stiftstidende, 1845-08-02
Hs. Maj. Kongen tilligemed Hs. K. H. Prinds Frederik Ferdinand ankom til Aarhuus i Onsdags Middags Kl. 12 med det kgl. Dampskib Ægir, der var afgaaet fra Bellevue i Tirsdags Aftes Kl. 11. Hs. Majestæt modtoges paa Skibsbroen af Hs. K. H. Kronprindsen (der var ankommen hertil midt under et stærkt Tordenveir i Tirsdags Eftermiddags Kl. 5) samt af Stiftamtmanden, Magistraten, Borgerrepræsentanterne, Garnisonens Officeercorps, saavelsom en stor Deel andre Embedsmænd og Honoratiores, der, under Kanonsalutering, saavel fra Skolebakken som fra Kronprindsens Lystrutter, der laae ved Havneindløbet, behængt med Vimpler og Flag, og under Hurraraab fra Skibene i Havnen, og den utallige Folkemængde langsmed begge Siderne, ledsagede Hs. Majestæt til Justitsraad Meulengrachts Gaard, der var indrettet til Allerhøistsammes Modtagelse, Hs. K. H. Kronprindsen har naadigst modtaget Logis hos Justitsraad, Borgmester Fleischer. Ved Hs. Majestæts Ankomst paraderede Borgervæbningen udenfor Toldboden, og Kongevagten gaves af Regimentet. Efterat Hs. Majestæt havde behaget at tage Domkirken og adskillige af Byens offentlige Indretninger i allernaadigst Øiesyn, blandt hvilke Realskolen og det nye Havneanlæg i Særdeleshed syntes at tildrage sig Allerhøistsammes Opmærksomhed, behagede Hs. Majestæt om Eftermiddagen Kl. 6 1/2 tilligemed D. K. H. Kronprindsen og Prinds Frederik Ferdinand med Suite at forlade Byen, under de samme Høitideligheder, som ved Modtagelsen, samt eskorterede til Viby af Regimentets Officerer og et Detaschement Dragoner. (Ah. Av.)
Aalborg Stiftstidende, 1845-08-02
I Haderslev optages daglige Forhører over en stor Mængde Deeltagere i Forsamlingen udenfor Barrieren omkring den, derved Staden den 22de de afholdte, slesvigholsteenske Folke og Liederfest. Det synes imidlertid ikke, at der fremkomme væsentlige Resultater af disse Forhører. En lignende slesvigholsteensk Fest fandt nylig Sted i Nordborg; den endte ligeledes med Uroligheder, Arrestationer, Forhør over Bønder, (Do.) Peter Ravn, som talede saa smukt paa Høiskamling, lever af at drive et Teglbrænderi i Lystrum tæt ved Ribe, hvilket han har forpagtet, næste Vinter vil han imidlertid atter tilbringe paa Høiskolen i Rødding.
Aalborg Stiftstidende, 1845-08-02
Under et Uveir, der i Tirsdags Eftermiddag Kl. 56 drog over Aarhuus, slog Lynilden ned udenfor Studsgadsport og splintrede et Træ. (Ah. Av.) i Aarhuus, den 31te Juli. Under Couren hersteds. behagede Hs. M. Kongen tillige at underholde sig med flere civile Embedsmænd og nødvendige administrative Localforbedringer, navnlig til Landjustits- og Politivæsens Pleie, bedre Fængselsindretning og Nødvendigheden af at Herredsfogderne i de meer udstrakte Herredsjurisdictioner have Bopæl i Jurisdictionens Centrum ofv. Med den videnskabelige Realskoles Beliggenhed i en Udkant af Byen skal Hs. Maj. ikke have været tilfreds. Under Opholdet havde tillige en Deputation af Communalbestyrelsen i Randers Audients hos Hs. Maj., saavidt vides, i Anledning af og med en allerunderd. Petition imod den paatænkte Nedlæggelse af Randers lærde Skole. Hvad der end i denne og lignende, forde paagjældende Byer vistnok omfindtlige, Sager maatte besluttes, vil Ordningen heraf dog forhaabentlig ikke være til Hinder for den saa meget attraaede fuldstændige Gymnasialreform ved flere, eller helst ved alle tilbageblivende, lærde Skoler i Landet. – Dampskibet Frederik den Sjette, som, for at bringe Passagerer til Skanderborgfesten, var afgaaet igaar Kl. 3 Efterm. og efter Annoncen, samt begunstiget af en fortrinlig Leilighed, skulde have været her Kl. 45 imorges, naaede først hertil Kl. 7. Med dette Dampskib ankom tillige Prof. Hersch, som skal foretage Afsløringen af Frederiks=Monumentet, og begav sig strax fra Skibsbroen videre til Skanderborg.
Aalborg Stiftstidende, 1845-08-02
En betydeligere Eiendomsomsætning har i disse Dage fundet Sted her ved et, saavidt vides, nu fuldstændig afsluttet Salg af den herværende Mølle med Underliggende ved de Dahlske Arvinger til Polytechniker A. Weis her af Byen for ca. 75,000 Rbd. Ligeledes er afdøde Justitsraad Seidelins Gaard paa Middelgaden her i Byen i disse Dage solgt til Bankbogholder Fabricius for ca 9000 Rbd.
Aalborg Stiftstidende, 1845-08-02
Aalborg, den 2den August. Allerede i længere Tid og hyppigen er af Reisende ført grundet Anke over Dagvognens langsomme Gang fra Aarhuus hertil, endskjøndt den ved Chausseeanlæg indtraadte ikke ubetydelige Veiforkortning.
Aalborg Stiftstidende, 1845-08-02
Dagvognen er nemlig underveis fra Aarhuus hertil fra om Morgen Kl. 6 til Aften Kl. 10 1/2 imedens den paa den omvendte Route herfra til Aarhuus, ogsaa ved Morgenafgang, Kl. 6, ankommer allerede mod Kl. 9 om Aftenen til Aarhuus. Uovereensstemmelsen heri maa ligge i de overdrevent lange Ophold paa Touren fra Aarhuus herop, navnlig ved et halvanden Timers Ophold fra Kl. 10 1/2 til 12 i Randers, Et Ophold af en halv Time paa hver Dagvognstation maatte udentvivl være fuldkommen tilstrækkeligt og haabe vi, at Routen derefter snart maa modtage en ny Jnddeeling, saaledes at Afgangen fra Randers kunde finde Sted Kl. 11, fra Hobro Kl. 3 og altsaa Ankomsten hertil Kl. 9 1/2, hvilket vilde være særdeles i denne Befordrings og de Reisendes Jnteresse og hvorpaa vi saaledes tillade os at henlede de Vedkommendes Opmærksomhed.
Aalborg Stiftstidende, 1845-08-02
- Af den hedengangne Kjøbmand Duysens Fortjenstfuldere Borgervirksomhed fremhæve vi ogsaa navnlig hans Deelagtighed i "Iris" Foretagendets Opkomst og Conservering. J det Hele fortjener hans mangeaarige Virken for offentlige Jnteresser, ikke mindre end i private Livsforhold, den Roes, at han stedse med Oprigtighed og Redebonhed i Villien og med Gentilitet og Udholdenhed i Opoffrelser sluttede sig til ethvert nyttigt og respectabelt Forretagende og vil hans Bortgang derfor længe beklages iblandt os.
Aalborg Stiftstidende, 1845-08-02
Hals Skibsliste. Jndkomne. D. 29de Juli. A. Andreassen fra Marstrand med Brædder, J. Holm f. Kbh. m. Stykg. S. J. Meinert f. Altona m. do. C. C. Flørness f. Lillesand m. Træll. D. 30te: F. Langgaard f. Kbh. m. Stykg. D. 31te: S. Winumsen og H. J. Morck fra Kbh. m. Stykg. G. A. Spanger f. Rendsborg m. Glasvare. J. J. Fundersen f. Aarh. m. Klude. - Udg. D. 30te: R. L. Bergstrøm t. Dramm. I. O. Amundsen og I. Olsen t. Frederikshald. N. Sørensen, H. J. Olsen og J. N. Svendsen t. Tønsberg; Alle med Korn. J. P. Markmann t. Aarh. m. Klude. H. A. Lorenzen t. Eckernforde m. Havre. P. Sørensen t. Frhvn. m. Ball. D. 31te: C. Berven t. Laurvig m. Ball. N. Jørgensen t. Kbh. m. Muursteen. P. J. Petersen, P. K. Svendsen og N. C. Christensen ligge her for Udg. Vinden: S., jævn Kuling, graa Luft.
Aalborg Stiftstidende, 1845-08-02
Reisende. Ankomne m. Liimfjorden, i Torsdags f. Struer: Hr. Nødskou, Jnspect. Lunds Søn, f. Nykjøb.; Mad. Dahlhoff m. Datter, 2 Dæksp.; f. Thisted: Bibliothekar H. Gundorph, Cand. pharm. Gundorph. Jfr. Cor tius og Toft, Godseier Gjedde m. Søn og Svigerinde, Pastor Møller m. Barn, 2 Dæksp.; f. Løgstør, Mad. Schjønning m. 2de Børn, Komene. C. M. Busch og Hartmann, Disciplene Milling, 2 Dæksp. (26 Passag.) Med Dag. vognen i Torsdags: f. Aarhuus: Hr. Pape, Md. Helmer, Komd. Stigaard, Candidat Cold; f. Randers: Christine Hvid; f. Hobro. Conferentsraadinde Jespersen, Jfr. Thau lov, d'Hrr. Røe og Schoubye. Afreiste med "Jris" i Torsdags t. Kbhavn. Madamerne Aabel, Dahlhoff med Datter, Jfr. Borregaard, Brændeviinsbr. Syndergaard, Jfr. Sørine Færch, Cand. theol. Poulsen, Emma Lundt, BagerEngholm m. Kone og 3 Børn, Guldsmed Ørsnes, Propr. Hastrup, Komd. Busch, Cand. pharm. Gundorph, Pastor Møller m. Datter, Underbibliothekar Gundorph, Cand. pharm. Zedeler, Hr. F. Aabel, Pastor Ulrich, Student, Nødskou, Børnene Andersen, Nielsen, Larsen og N. Andersen. Jnstitutbestyrer Albrectsen med Disciplene Jacoby og Jørgensen, Bagermester Lund, Jfr. Keller, Jensen og Jacobsen, Gaardeler Jensen, Skomagermester Sørensen, Bundtmager Schmidt, Elev Ring, Mad. Blichfeldt med Datter, 15 Dæksp. (Jalt 36 Passag.) Til Hals, Cancelliraad Mørch, Assessor Brink, Komd. Hallengren.
Aalborg Stiftstidende, 1845-08-02
Bekjendtgjørelser. Med dyb Veemod maa jeg herved bekjendtgjöre for fraværende Slægt og deeltagende Venner, at min elskede Mand, Kjöbmand Duy, Duysen idag Morges Kl. 4 efter 1/4 Aars smertefuldt Sygeleie bortkaldtes til det Bedre i hans Alders 58de Aar. I 19 Aar vandrede jeg lykkelig ved hans Side. En Datter, vort eneste Barn, modtager ham hisset. Forvisset om Venners Deeltagelse frabedes Condolence. Aalborg, den 31te Juli 1845. Hanne Duysen, 17 födt Thygesen.
Aalborg Stiftstidende, 1845-08-02
At Skiftet efter Madamme Magdalene Høyer, født Boerberg af Vasehuset i Broust Sogn, og tidligere afdøde Mand, Sognepræst Hans Høyer, idag er sluttet, bekjendtgjøres herved. Aastrup pr. Aalborg, den 31te Juli 1845. Hjorth.
Aalborg Stiftstidende, 1845-08-02
Prøven med de i Institutet indmeldte nye Elever foretages Löverdagen den 9de, Eftermiddag Kl. 3, i Skolens Locale. Juli 1845. Albrectsen.
Aalborg Stiftstidende, 1845-08-02
De Herrer, som have skudt ved Fugleskydningen, ville i Anledning af den Præmie for Kronen, hvorom der skal skydes til Skive, behagelig give Møde hos Hr. Viinhandler Krebs Løverdagen den 2den August, Eftermiddag Kl. 8, for derom at tage nærmere Bestemmelse. Directionen. Vaurhall.
Aalborg Stiftstidende, 1845-08-02
Paa Søndag den 3die August, hvis Veirliget tillader det, agter jeg at arrangere et Vaurhall i min Hauge, hvorved Janitscharmusik vil afvexle med Jægermusik. Haven aabnes Kl. 8 1/2 og Vaurhallet er forbi Kl. 12. Entreen 1 Mk., hvorfor erholdes for 6 s. Forfriskning. Talrigt Besøg udbedes. E. A. Monsted, Conditor og Restaurateur.
Aalborg Stiftstidende, 1845-08-02
Bekjendtgjørelse. Ansøgninger og efternævnte 2de ledige Gjordemoderdistricter heri Amtet, nemlig: for Torslev, Østersvendstrup, Leerup og Tranum Sogne i Østerhann Herred, og for den nordlige Deel af Dronninglund Sogn i Dronninglund Herred, kunne indgives hertil. Hjørring Amt, den 26de Juli 1845. Holsten.
Aalborg Stiftstidende, 1845-08-02
En Embedsmands Datter, 18 Aar gammel, ønskes anbragt i et Huus, hvor hun ved at gaae tilhaande, kunde lære Huusholdning. Løn fordres ikke, kun en god Omgang. Reflecterende ville henvende sig om nærmere Underretning til Translateur Wald. Møller i Frederikshavn.
Aalborg Stiftstidende, 1845-08-02
En Jomfru, der er kjendt med al Slags Madlavning. og kan forestaae fiin Vadsk og Strygning, kan erholde en fordeelagtig Plads hos et Herskab, naar hun personlig eller i portofrie Breve henvender sig til Translateur Wald. Møller i Frederikshavn.
Aalborg Stiftstidende, 1845-08-02
En confirmeret Dreng med gode Skolekundskaber kan til 1ste November førstk. blive anbragt ved Handelen i en af Vensyssels mindre Kjøbstæder. Det nærmere herom erfares hos J. C. Thellefsen i Frederikshavn, til hvem man personlig eller i portofrie Breve behager at henvende sig.
Aalborg Stiftstidende, 1845-08-02
En Dreng af honnet Familie kan blive anbragt i Handelen strax. Det Nærmere erfares Lauritz Nielsen. hos En confirmeret Dreng, med gode Skolekundskaber, kan inden 1ste Septbr. blive anbragt ved Handelen. Adressecomptoiret anviser.
Aalborg Stiftstidende, 1845-08-02
Paa Gaarden Broerholt, 1 Miil fra Sundby kan til förstkommende 1ste Novbr. faaes en stor og smuk Beboelses-Leilighed, bestaaende. af 1 Sahl, 2 Gjæstekamre, i Dagligstue, Kjøkken, Fadbuur m. m.; det nødvendige Ildebrændsel, Melk samt Haven kan tillige erholdes. Man behager at henvende sig til F. Palludan i Aalborg. J. H. Wilm, Eddikefabrikant i Flensborg, tillader sig herved af anbefale paa det Bedste sin saa særdeles velbekjendte stærke Viinedikke (Eddikesprit) til det ærede Publicum, og til Beviis paa, at hans Fabrikat er af ganske fortrinlig Godhed, og aldeles fri for alle skadelige Tilsætninger, tjener følgende Attest: Undertegnede Committee, der var udnævnt for at bedømme de til Jndustri-Udstillingen i 1844 indsendte chemiske Producter, undlader ikke herved paa Hr. Eddikkefabrikant Wilm Opfordring at bevidne, at dens i Beretningen udtalte Dom er, at
Aalborg Stiftstidende, 1845-08-02
de af Eddikkefabrikant Wilms i Flensborg indsendte Eddikke=Prøver udmærkede sig ved en færdeles Reenhed og Styrke, samt ved en overordentlig Priisbillighed. 9 Dele af den mættede 1 Deelkulsuurt Kali.
Aalborg Stiftstidende, 1845-08-02
Kjøbenhavn, den 7de Juli 1845. G. Forchhammer, J. A. Bech, J. Glahn, Professor. Assessor pharm. Assessor pharm.
Aalborg Stiftstidende, 1845-08-02
Hos D. Mayntzhusen jun. er en lille Beboelse i Stue=Etagen at erholde tilleie til October Flyttetid. Af Umyndiges Midler under Lundvær Godses Overformynderi kunne 5 Rbd. 45 s. Sølv og 119 Rbd. 13 1/2 s. Repr. strax erholdes tillaans imod anordnings mæssig Sikkerhed. Lundbæk, den 30te Juli 1845. J. Neergaard, commit. Overformynder.
Aalborg Stiftstidende, 1845-08-02
Pariser Silkehatte af Søren Toftes Fabrik i Kjøbenhavn, fra 2 til 6 Rbd. Stykker, haves bestandig i Oplag hos M. Heckscher & Co.
Aalborg Stiftstidende, 1845-08-02
Lyst St. Croix Pudersukker er igjen arriveret. F. Palludan.
Aalborg Stiftstidende, 1845-08-02
Malt kan faaes billig hos Lauritz Nielsen.
Aalborg Stiftstidende, 1845-08-02
Gode Øste kan faaes hos Lauritz Nielsen.
Aalborg Stiftstidende, 1845-08-02
Et Parti ægte Merskumspibehoveder, er nylig arriveret hos Lauritz Nielsen.
Aalborg Stiftstidende, 1845-08-02
Mit iboende Huus i Vorbergdal i Sundby Sogn, er underhaanden at faae tilkjøbs. Lysthavende ville henvende dem til Eieren. Paa Eiendommen kan holdes 1 Hest og 2 Køer. Niels Christensen.
Aalborg Stiftstidende, 1845-08-02
Ved Proclama af Dags Dato, som læses i vedkommende Retter, ere Alle og Enhver, som maatte have Noget at fordre i Boet efter Aftægtsmand Laurs Andersen af Bakken i Leerup Sogn, indkaldte, med 12 Ugers Varsel, til, inden saadan Tids Forløb, under Fordringernes Fortabelse, for undertegnede Skifteforvalter i Boet at anmelde og beviisliggjøre deres havende Krav, hvilket herved bekjendtgjøres. Han Herredernes Comptoir paa Skjerpinggaard, den 26de Juli 1845. Lillienskjold.